**15 DE NOVEMBRE DEL 2021: HEM ANAT D’EXCURSIÓ A CAN MONTCAU!!!**

**Avui ens hem llevat amb neguit perquè era un GRAN DIA: anàvem d’excursió a Can Montcau!!!**

**Hem arribat ben aviat al costat de l’escola on ens hem pujat a l’autocar. Després d’una estona de camí en companyia de tots els nostres companys i companyes, hem arribat a la muntanya! Allà hem pogut menjar una mica mentre acabaven de caure les 4 gotes de pluja que li quedaven als núvols i, llavors, hem pogut sortir a passejar tots junts pel bosc acompanyats/es de la Carme i la Mireia. Hem vist tolls, fulles, arbres, bolets, nius de formigues...i castanyers amb castanyes!!! N’hem collit un munt tot vigilant perquè la seva clofolla punxa de valent! Les anàvem posant a les cistelles per portar-li a la Maria Castanyera...que ens l’hem trobada al mig de la muntanya, juntament amb el seu gatet “Marrameu”, que dormia!!!**

**Després de cantar-li la seva cançó ens hem acomiadat de la Maria Castanyera i hem continuat passejant fins arribar a veure molts animals!!! Hem pogut tocar unes cabretes i una ovella, hem saludat a la vaca i el seu vedell, hem observat com movien els bigotis els conills, hem conegut a dos porquets que es deien Peppa Pig i Jorge i hem vist com es banyaven les oques i els ànecs!!!**

**I, després de tanta passejada, ja teníem molta gana i, tot aprofitant que ha sortit el solet a saludar-nos, hem aprofitat per a dinar a l’exterior en un dinar de germanor. Tot seguit hem pogut baixar a un gran espai on poder jugar amb les fulles, la sorra, les galledes, les pales o, simplement, gaudir de la natura tot corrent per tot arreu.**

**I, sabeu què? Mentre jugàvem ens ha tornat a visitar la Maria Castanyera que ja ens havia torrat les nostres castanyes i ens les havia pelat i tot!!! N’hem menjat tantes com hem volgut!!! Gràcies Maria Castanyera!!!**

**Després d’un dia tan ple d’emocions hem tornat a pujar a l’autocar que ens portava a Barcelona però ja gairebé ningú ha vist res més fins arribar als braços de les famílies perquè s’havien adormit!!!**

**Ha estat un dia ple de vivències noves i compartides amb tots els companys, companyes i mestres de l’Espai Terrassa i Peixera.**